Docentes critiquen l’incumplimientu de la ratio pola falta de personal
#000000
El movimiento por la sanidad pública asturiana volverá a las calles este sábado
#000004
La subida del SMI no desincentiva la contratación en las empresas asturianas: un 12% aumentará su plantilla
#000005
Profesores concentráronse esti xueves ante la sede del Gobiernu autonómicu pa denunciar, ente otres coses, l’incumplimientu de la ratio d’alumnos por aula, y la consiguiente falta de personal docente.
#000006
Ye la segunda movilización convocada pola Xunta de Personal Docente Non Universitariu, nel marcu de la so llucha pa meyorar les condiciones del sistema educativu n’Asturies nel actual marcu pandémicu. Demanden “una educación presencial con garantíes de seguridá, recursos abondos y una regulación de les nueves condiciones llaborales”.
#000007
En dalgunes clases de Bachilleratu puen algamase los 32 alumnos por aula
#000008
La Xunta ta compuesta polos sindicatos CCOO, UXT, Suate, ANPE, SINTTA y CSI-CSIF. En declaraciones a Nortes, Marta Mori, presidenta del órganu, esplicó que la pretendida ratio de 20 alumnos por aula namás que se cumple hasta sestu de Primaria. A partir d’esti nivel, la tasa sube a 25 y hasta 30 alumnos por nel casu de Bachilleratu. “Los padres tienen que saber qu’en dalgunes aules de bachilleratu, si s’incorporen nuevos estudiantes, pueden llegar a 32”, esplica la representante docente.
#000009
Asina, los sindicatos reclamen la contratación de personal pa baxar eses ratios, como una forma de meyorar la seguridá nes clases frente a posibles contaxos.
#000011
La necesidá de personal ye un problema qu’afecta a tolos ámbitos de la docencia, según añadió Mori. Hai bien de falta de personal d’apoyu pa los neños con necesidaes especiales, y pa los alumnos que pertenecen a entornos más desfavorecíos (y nun puen permitise clases particulares d’apoyu), asina como pa los alumnos con necesidaes especiales. A estos sectores les clases a distancia y la enseñanza semipresencial ta planteándo-yos serios problemes pa siguir los programes d’enseñanza.
#000012
El repartu de mazcarines FFP2 pa tolos docentes y estudiantes, y non solo pa los niveles d’educación infantil y pa especial, como ta pasando nesti momentu, ye otra de les reivindicaciones. No que cinca a los recursos materiales, Mori tamién recuerda que son los profesores los que tán aportando los sos medios personales pa la docencia a distancia. “Ya na primera fola de la Covid, munchos profesores tuvieron que comprar equipos nuevos o contratar servicios d’internet”, recordó, señalando que lo normal ye qu’esos gastos los asuma la empresa y non el trabayador.
#000014
La situación llaboral de los profesores, cola enseñanza semipresencial, ta desregulada y requier un nuevu marcu de negociaciones. Ye otra de los coses que tienen clares los sindicatos. La obligación de preparar actividades y clases a distancia súmase al so trabayu regular nel centru.
#000015
“Tán faciéndose xornaes de nueve y diez hores diaries de trabayu”, recalca Mori, y “eso ye materia de negociación”. Requeriríase por tanto una nueva regulación de la xornada. Non solo se trataría de reducir hores llectives presenciales, sinón de les convocatories non llectives, por exemplu, de reuniones telemátiques a les cinco o a les seis de la tarde, “lo que supón un abusu porque afecta a la conciliación y modifica les condiciones llaborales de los profesores”.
#000016
La representante sindical recuerda qu’estes y otres cuestiones la Xunta de Personal Docente yá les lleva alvirtiendo a la Conseyería d’Educación dende abril, y “nun se tomaron les midíes apropiaes”.
#000017
Almitida la querella de Fiscalía contra los padres que nun escolarizaron a los sos fíos en Cangas
#000019
El 67% de los contagios de covid en Asturias ya son de cepa británica
#000020
Asociación Cultural Nortes de Asturias. 2021.
#000022